भारतीय पद्धति में एकरा के युति आ वियुति के नाँव से जानल जाला। जब संदर्भ पिंड आ चक्कर लगावे वाला पिंड एकही ओर होलें तब एकरा के युति कहल जाला आ एकरे बिपरीत जब संदर्भ पिंड आ चक्कर लगावे वाला पिंड दुनों बिपरीत दिसा में होलें तब वियुति के दशा होले। उदाहरण खातिर अमौसा के स्थिति के सूर्य आ चंद्रमा के युति कहल जाई, आ पुर्नवासी के इनहन के वियुति के दशा होखी। चूंकि एह दुनों स्थिति में, तीनों पिंड एक सिधाई में होलें, दुनों के सिजिगी कहल जाला। अंगरेजी में युति के कौन्जुगेशन आ वियुति के अपोजीशन कहल जाला।